ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_» \_\_\_\_\_\_\_\_\_ 2018 թվական N \_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

Համաձայն «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետի և 23-րդ հոդվածի 3-րդ կետի` Հայաստանի Հանրապետության կառավարությունը որոշում է`

1. «Հայաստանի Հանրապետության 2018 թվականի պետական բյուջեի մասին» Հայաստանի Հանրապետության օրենքի N 1 հավելվածում կատարել վերաբաշխում և Հայաստանի Հանրապետության կառավարության 2017 թվականի դեկտեմբերի 28-ի «Հայաստանի Հանրապետության 2018 թվականի պետական բյուջեի կատարումն ապահովող միջոցառումների մասին» N 1717-Ն որոշման N 5 և N 11 հավելվածներում կատարել փոփոխություններ ու լրացումներ` համաձայն N 1 հավելվածի և N 2 հավելվածի N 1 և N 2 աղյուսակների:
2. Երևան համայնքի Կասյան փողոցի վերին հատվածում գյուղատնտեսական մթերքի տոնավաճառների կազմակերպման համար Հայաստանի Հանրապետության գյուղատնտեսության նախարարությանը 2018 թվականին հատկացնել 4,500.0 հազար դրամ` Հայաստանի Հանրապետության 2018 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով):
3. Հայաստանի Հանրապետության գյուղատնտեսության նախարարին՝ սույն որոշման 2-րդ կետով հատկացված գումարը դրամաշնորհային պայմանագրի հիման վրա տրամադրել Գյուղատնտեսության զարգացման հիմնադրամին՝ գյուղատնտեսական մթերքի տոնավաճառների կազմակերպման նպատակով:

 4. Հանձնարարել ոստիկանության պետին՝ ապահովելու Երևան համայնքի Կասյան փողոցի վերին հատվածում գյուղատնտեսական մթերքի տոնավաճառների տարածքի անվտանգությունը, երթևեկության կարգավորումը և տոնավաճառի գույքի գիշերային պահպանությունը։

 5. Առաջարկել Երևանի քաղաքապետին՝ ապահովելու Երևան համայնքի Կասյան փողոցի վերին հատվածում գյուղատնտեսական մթերքի տոնավաճառների տարածքի մաքրությունը։

 6. Սույն որոշումն ուժի մեջ է մտնում պաշտոնական հրապարակմանը հաջորդող օրվանից և տարածվում է 2018 թվականի սեպտեմբերի 1-ից ծագած հարաբերությունների վրա:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

***Անհրաժեշտությունը*** - **«Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի** N **1717-Ն որոշման մեջ փոփոխություններ ու լրացումներ կատարելու և** Հայաստանի Հանրապետության գյուղատնտեսության նախարարությանը գումար հատկացնելու մասին» ՀՀ կառավարության որոշման նախագծի ընդունման անհրաժեշտությունը պայմանավորված է Գյուղի և գյուղատնտեսության աջակցության հիմնադրամի (այսուհետ՝ հիմնադրամ) լուծարումով և գյուղատնտեսական մթերքների տոնավաճառների հետագա գործունեության ապահովմամբ:

 ***Ընթացիկ իրավիճակը և խնդիրները*** – Գյուղացիական տնտեսությունների կողմից արտադրված պտղի, բանջարեղենի և խաղողի իրացման աջակցության նպատակով ՀՀ գյուղատնտեսության նախարարության կողմից Երևանի քաղաքապետարանի աջակցությամբ 2011 թվականից Երևան համայնքի Կենտրոն և Արաբկիր վարչական շրջաններում յուրաքանչյուր շաբաթ և կիրակի օրերին, իսկ դեկտեմբերի վերջին տասնօրյակում ամեն օր կազմակերպվում են գյուղատնտեսական մթերքի տոնավաճառներ (այսուհետ՝ տոնավաճառներ):

Տոնավաճառները գյուղատնտեսական մթերքների մյուս գործող շուկաների համեմատությամբ երևանաբնակ քաղաքացիների համար այլընտրանք են, քանի որ չի թույլատրվում առևտրային միջնորդների մասնակցությունը և մթերքներն իրացվում են անմիջապես արտադրողների կողմից՝ համեմատաբար մատչելի գներով: Տոնավաճառների գործունեությունը նպաստում է գյուղացիական մթերքների իրացման գնաճի կանխմանը և գյուղմթերքների մատակարարման համակարգի բարելավմանը: Տոնավաճառների կարևորության մասին են վկայում նաև այցելուների անընդհատ աճող հոսքը և վերջիններիս ու գյուղացիական տնտեսությունների դրական արձագանքները:

2011-2017 թվականներին ընդհանուր առմամբ կազմակերպվել է 602 տոնավաճառ, որոնց մասնակցել են ավելի քան 100.0 հազար գյուղացիական տնտեսություններ: Տոնավաճառների ընթացքում վաճառվել է շուրջ 40.0 հազար տոննա գյուղատնտեսական մթերք: Տոնավաճառներին տարեկան միջին հաշվով մասնակցել են շուրջ 200 համայնքների գյուղացիական տնտեսություններ:

Տոնավաճառները կազմակերպվում են հիմնադրամի կողմից՝ մասնավոր հատվածի տնտեսավարողների կողմից տրամադրվող ֆինանսական աջակցության միջոցների հաշվին։ ՀՀ գյուղատնտեսության նախարարությանն այդ նպատակով ֆինանսական միջոցներ չեն հատկացվում։

ՀՀ մարզերը ներկայացնող գյուղացիական տնտեսությունները տոնավաճառներին մասնակցում են մարզային կառույցներին ներկայացվող հայտերի հիման վրա՝ անվճար հիմունքներով:

Տոնավաճառները կազմակերպվում են հիմնադրամի կողմից պայմանագրային հիմունքներով ներգրավված թվով 6 աշխատակիցների կողմից, որոնք իրականացնում են հետևյալ աշխատանքները.

- մարզային կառույցներից ստացված տեղեկատվության հաշվառում ու վերլուծություն և դրանց արդյունքներով տոնավաճառի կառուցվածքի պլանավորում, ըստ ՀՀ մարզերի,

- մասնակից գյուղացիական տնտեսությունների անձնագրային հաշվառում, տեղաբաշխում և վաճառքի պարագաների տրամադրում ու հետ ստացում,

- վաճառված գյուղատնտեսական մթերքի ծավալների գնահատում,

- տոնավաճառների գործունեության և տարածքի մաքրության ու սանիտարահիգիենիկ վիճակի ապահովման վերահսկողություն։

2018 թվականի հունիսի 2-ից վերսկսել է Երևան քաղաքի Արաբկիր վարչական շրջանի (Կասյան փողոցի վերին հատվածում) գյուղատնտեսական մթերքների տոնավաճառների կազմակերպումը։ Հիմնադրամը հնարավորություն ունի կազմակերպելու ևս երկու տոնավաճառ, իսկ սեպտեմբեր ամսվանից սկսած մինչև դեկտեմբերի վերջը անհրաժեշտ է ապահովել 41 տոնավաճառների կազմակերպման համար անհրաժեշտ ծախսերը (հաշվարկը կցվում է)։

 Մյուս կողմից ՀՀ կառավարության 2017 թվականի դեկտեմբերի 21-ի N 53 արձանագրային որոշմամբ հաստատված Հայաստանի Հանրապետությունում ժամանակակից տեխնո­լոգիաներով մշակվող ինտենսիվ պտղատու այգիների հիմնման համար վարկային տոկո­սադրույքների սուբսիդավորում» պիլոտային ծրագրին հատկացված 398,875 մլն դրամը չի օգտագործվել հողօգտագործողների կողմից հայտերի բացակայության պատճառով:

***Տվյալ բնագավառում իրականացվող քաղաքականությունը*** – ՀՀ կառավարության 01.06.2018թ. N 581-Ա որոշմամբ հաստատված ՀՀ կառավարության ծրագրով ՀՀ կառավարության գյուղատնտեսության քաղաքականության գերխնդիրն է լինելու գյուղատնտեսության արդյունավետության բարձրացումը, գյուղատնտեսության արդյունավետության բարձրացումը, գյուղատնտեսության ամբողջ արժեշղթայում ընդգրկված բոլոր սուբյեկտների՝ փոքր տնային տնտեսություններից ու գյուղացիական կոոպերատիվներից սկսած մինչև վերամշակողների ու արտահանողների, կենսամակարդակի և եկամտաբերության բարձրացումը։ ՀՀ կառավարությունն իր ուշադրության կենտրոնում է պահելու հողի աշխատավորին՝ ձգտելով համապարփակ և արդյունավետ աջակցության ցույց տալ նրան՝ ապահովելով գյուղատնտեսությամբ զբաղվելու և գյուղատնտեսությամբ բարեկեցիկ կյանք ապահովելու համար հնարավոր օժանդակությունը։

***Կարգավորման նպատակը և բնույթը*** – Որոշման նախագծով նախատեսվում է.

«Հայաստանի Հանրապետության 2018 թվականի պետական բյուջեի մասին» Հայաստանի Հանրապետության օրենքում կատարել վերաբաշխում և Հայաստանի Հանրապետության կառավարության 2017 թվականի դեկտեմբերի 28-ի «Հայաստանի Հանրապետության 2018 թվականի պետական բյուջեի կատարումն ապահովող միջոցառումների մասին» N 1717-Ն որոշման մեջ կատարել փոփոխություններ և լրացումներ։

Երևան համայնքի Կասյան փողոցի վերին հատվածում գյուղատնտեսական մթերքի տոնավաճառների կազմակերպման համար Հայաստանի Հանրապետության գյուղատնտեսության նախարարությանը 2018 թվականին հատկացնել 4,500.0 հազար դրամ Հայաստանի Հանրապետությունում ժամանակակից տեխնո­լոգիաներով մշակվող ինտենսիվ պտղատու այգիների հիմնման համար վարկային տոկո­սադրույքների սուբսիդավորում» ծախսային ծրագրի չօգտագործված միջոցների հաշվին։ Տոնավաճառների կազմակերպումը վերապահել Գյուղատնտեսության զարգացման հիմնադրամին։

 ***Նախագծի մշակման գործընթացում ներգրավված ինստիտուտները և անձինք*** – նախագիծը մշակվել է ՀՀ գյուղատնտեսության նախարարության կողմից:

***Ակնկալվող արդյունքը*** – որոշման նախագծի ընդունումը հնարավորություն կտա մինչև ընթացիկ տարվա վերջն ապահովելու շուրջ 41 տոնավաճառների կազմակերպման ծախսերը, որի արդյունքում շուրջ 8000 գյուղացիական տնտեսություններ կկարողանան իրենց կողմից արտադրված ավելի քան 3000 տոննա գյուղատնտեսական մթերքն իրացնել շուկայական գներով և ապահովել ապրանքայնության համեմատաբար բարձր մակարդակ։

***Այլ տեղեկություններ* -** այլ տեղեկություններ չկան:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

 **«Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի** N **1717-Ն որոշման մեջ փոփոխություններ ու լրացումներ կատարելու և** Հայաստանի Հանրապետության գյուղատնտեսության նախարարությանը գումար հատկացնելու մասին» ՀՀ կառավարության որոշման նախագծի ընդունումը պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացում կամ նվազեցում չի առաջացնում։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու և Հայաստանի Հանրապետության գյուղատնտեսության նախարարությանը գումար հատկացնելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերի ընդունման անհրաժեշտությունը բացակայում է։ Միջազգային պայմանագրերով ստանձնած պարտավորությունների հետ համապա­տասխանությունը` համապատասխանում է: